Антониу Ферейра
Писмо до Перу де Андраде Каминя

Превод от португалски: Симеон Хаджикосев, 1984

chitanka.info

Мнозина се със слава увенчаха —

едни с дела, а други — с бранна сила,

и статуи богати завещаха.

Но повече сълзи бе причинила

смъртта на Омир, бард на чест и слава,

отколкото съдбата на Ахила.

И тъй, сега ме страшно угнетява

това, което в теб умря мърцина,

то мъка и тревога ми навява.

Андраде, ти бе сякаш без родина,

земята ни прекрасна отмиля ти,

като че ли не ти е татковина.

Ония сладки песни, що изпя ти,

и твойто звучно име възвисиха,

но чужденците с него са благата.

Дар благороден имаш, сила лиха,

защо земята и езика си отрече,

с богатствата ти други се сдобиха!

И колкото те повече увлече

езикът чужд във сладостна забрава,

на зла неблагодарност те обрече.

Върни се, о, върни в прегръдка здрава,

недей блужда (от все сърце те моля),

за да постигнеш истинската слава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.